

Tržaška cesta 19, 1000 Ljubljana T: 01 478 80 00

F: 01 478 81 70

E: [gp.mzi@gov.si](mailto:gp.mzi@gov.si)

[www.mzi.gov.si](http://www.mzi.gov.si)

|  |  |
| --- | --- |
| Številka: 373-25/2025-2430-20 | |
| Ljubljana, 26. 8. 2025 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| ZADEVA: Poročilo o delu Koordinacije služb na morju za obdobje od 1. 1. 2024 do 31. 12. 2024 – predlog za obravnavo | | | | |
| 1. Predlog sklepov vlade: | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25) in četrtega odstavka 6. člena Uredbe o koordinaciji služb na morju (Uradni list RS, št. [102/12](http://www.uradni-list.si/1/objava.jsp?sop=2012-01-3938)) je Vlada Republike Slovenije na .... seji dne .... sprejela naslednji  SKLEP:  Vlada Republike Slovenije se je seznanila s Poročilom o delu Koordinacije služb na morju za obdobje od 1. 1. 2024 do 31. 12. 2024.  Barbara Kolenko Helbl  GENERALNA SEKRETARKA  Priloga:  – Poročilo o delu Koordinacije služb na morju za obdobje od 1. 1. 2024 do 31. 12. 2024  Prejemniki:  – Ministrstvo za infrastrukturo  – Uprava Republike Slovenije za pomorstvo  – Ministrstvo za notranje zadeve  – Ministrstvo za finance  – Ministrstvo za okolje, podnebje in energijo  – Ministrstvo za naravne vire in prostor  – Ministrstvo za kmetijstvo, gozdarstvo in prehrano  – Ministrstvo za obrambo  – Ministrstvo za zunanje in evropske zadeve | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| – mag. Alenka Bratušek, ministrica,  – mag. Andrej Rajh, državni sekretar,  – Jadran Klinec, direktor Uprave Republike Slovenije za pomorstvo,  – Tomaž Pečnik, generalni direktor Direktorata za letalski in pomorski promet,  – Ivan Govše, sekretar, vodja Sektorja za pomorstvo,  – mag. Andreja Verk Završnik, podsekretar. | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** / | | | | |
| **4. Predstavniki vlade, ki bodo sodelovali pri delu državnega zbora:** / | | | | |
| **5. Kratek povzetek gradiva:**  Temelj za ustanovitev koordinacije služb na morju je Uredba o koordinaciji služb na morju (Uradni list RS, št. 102/12; v nadaljevanju: uredba). Uredba določa sodelovanje in način dela organov, ki delujejo na morju v okviru svojih pristojnosti na podlagi nacionalne in mednarodne zakonodaje, da se zagotovi usklajeno, povezano, racionalno in učinkovito delovanje ter izvajanje nalog pristojnih organov za skupno reševanje problematike, povezane z morjem (koordinacija služb na morju).  Koordinacija služb na morju se je prvič sestala 26. 3. 2013 v prostorih Uprave Republike Slovenije za pomorstvo. Deluje v skladu s Poslovnikom o koordinaciji služb na morju in jo vodi predstojnik Uprave Republike Slovenije za pomorstvo. O svojem delu poroča ministrstvom, vključenim v koordinacijo, in vladi v letnem poročilu.  S predmetnim poročilom se poroča o delu koordinacije služb na morju za obdobje od 1. 1. 2024 do 31. 12. 2024. Poročilo vsebuje aktivnosti koordinacije služb na morju, ki so bile izvedene v tem obdobju. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR: / | | | | |
| 7.b Predstavitev ocene finančnih posledic pod 40.000 EUR:  Sprejetje gradiva ne prinaša finančnih posledic za državni proračun in druga javnofinančna sredstva. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin | | | NE | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Gradivo je takšne narave, da ni potrebno sodelovanje javnosti. Z gradivom se poroča o delu koordinacije služb na morju v letu 2024. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| mag. Alenka Bratušek  MINISTRICA | | | | |

Priloga:

– Poročilo o delu Koordinacije služb na morju za obdobje od 1. 1. 2024 do 31. 12. 2024 (Priloga 1)

– Obrazložitev (Priloga 2)

Priloga 1

**POROČILO O DELU KOORDINACIJE SLUŽB NA MORJU ZA OBDOBJE OD 1. 1. 2024 DO 31. 12. 2024**

**NORMATIVNA PODLAGA ZA DELOVANJE KSM**

Vlada Republike Slovenije je z Uredbo o koordinaciji služb na morju (Uradni list RS, št. 102/12; v nadaljnjem besedilu: Uredba) postavila temelj za delovanje Koordinacije služb na morju (v nadaljnjem besedilu: KSM). KSM je ustanovljena za skupno reševanje z morjem povezane problematike z namenom učinkovitega in racionalnega izvajanja nalog.

**NAČIN DELA KSM**

Izvajanje nalog in način dela KSM je potekalo v skladu s Poslovnikom Koordinacije služb na morju, ki je bil sprejet na drugi seji KSM dne 31. 3. 2014. KSM je delovala na dveh nivojih: na višjem nivoju kot KSM in na operativnem nivoju kot Operativna pomorska koordinacija (OPK).

**ČLANI KSM**

* Ministrstvo za infrastrukturo, Uprava Republike Slovenije za pomorstvo (v nadaljnjem besedilu: URSP),
* Ministrstvo za obrambo, Uprava Republike Slovenije za zaščito in reševanje,
* Ministrstvo za obrambo, Generalštab Slovenske vojske, Poveljstvo sil Slovenske vojske,
* Ministrstvo za notranje zadeve, Policija, Uprava uniformirane policije,
* Ministrstvo za finance, Finančna uprava Republike Slovenije, FU Koper
* Ministrstvo za okolje, podnebje in energijo, Agencija Republike Slovenije za okolje,
* Ministrstvo za naravne vire in prostor, Direkcija Republike Slovenije za vode,
* Ministrstvo za kmetijstvo gozdarstvo in prehrano, Inšpektorat Republike Slovenije za kmetijstvo, gozdarstvo, lovstvo in ribištvo,
* Ministrstvo za zunanje in evropske zadeve, Sektor za meje in nasledstvo.

**NALOGE KSM**

Naloge KSM so se v letu 2024 nanašale predvsem na:

* postopke vezane na povečan prihod tujih vojaških ladij in tranzit nevarnega tovora,
* aktivnosti na področju iskanja in reševanja – Trilaterala (IT, RH, RS),
* ukrepe vezane na premik Schengenske meje,
* reševanje skupne problematike in zaščitnih ukrepov na morju,
* obravnavanje in analiziranje stanja in razmer na morju in v pristaniščih,
* predlaganje ukrepov za izboljšanje razmer na morju in v pristaniščih,
* učinkovitejše in pospešeno izvrševanje nalog na morju ter racionalnejšo rabo razpoložljivih tehničnih sredstev koordinacije,
* razvijanje in spodbujanje dejavnosti, usmerjene k zagotavljanju večje varnosti na morju in varstva morja ter dejavnosti, usmerjene k zagotavljanju učinkovitega iskanja in reševanja na morju ter odzivu na onesnaženje morja.

Podrobneje so bile naloge KSM za leto 2024 določene na seji KSM s sprejetjem in potrditvijo programa dela KSM za leto 2024.

V skladu s 7. členom Uredbe so sredstva za delovanje v letu 2024 krili organi ločeno v okviru izvajanja svojih pristojnosti. Vsi v KSM vključeni organi so delovali v skladu s svojimi organizacijskimi in pravnimi pristojnostmi. KSM ni enovito telo, zato nima pri opravljanju funkcij dodatnih finančnih posledic.

KSM je v letu 2024 vodil direktor URSP Jadran Klinec, mag. inž. pom.

**IZVEDENE AKTIVNOSTI KSM V OBDOBJU OD 1. 1. 2024 DO 31. 12. 2024**

1. Delavnica za upravljanje pomorskega prometa v kriznem in vojnem stanju ni bila izvedena in se umakne iz programa dela koordinacije služb na morju. Vsebine, ki bi jih obravnavali na delavnici, so bile preigrane na uspešno izvedeni vaji ODPORNOST 24.

2. Tranzit nevarnega tovora:

Izpostavi se aktualno problematiko uvoza in izvoza eksplozivnega tovora preko Republike Slovenije, kar predstavlja veliko tveganje z vidika varnosti plovbe. Gre za eksplozivni tovor na trgovskih ladjah, namenjen civilni uporabi, kar pomeni, da tovor ne spada v kategorijo vojaškega orožja in opreme. Dovoljenja za uvoz, izvoz ali tranzit orožja, streliva in eksplozivov za civilne namene izdaja Ministrstvo za notranje zadeve, če pa gre za vojaško orožje in opremo (orožje, orožni sistemi, strelivo, vojaški eksplozivi, oprema), je za izdajo dovoljenja pristojno Ministrstvo za obrambo. Vsem diplomatskim in konzularnim predstavništvom, akreditiranim v Republiki Sloveniji, so bila posredovana navodila, kako ravnati v primerih vstopa ali tranzita pripadnikov tujih oboroženih sil, vojaškega orožja in vojaške opreme. Izjemno nevarnost predstavljajo potencialne verižne reakcije. V kolikor ladja nima vseh ustreznih dovoljenj, se ladjo zadrži na sidrišču ali v Luki Koper. Postavlja se vprašanje, kam umakniti tako ladjo oz. kako ji zagotoviti ustrezno varovanje. Preučuje se možnosti, ali bi se dalo z zalednimi državami dogovoriti, da se začasna dovoljenja izdaja bolj ažurno. Tudi kroženje ladij po Jadranu, dokler ne dobijo ustreznih tranzitnih dovoljenj, ni zaželeno in sprejeto s strani Republike Hrvaške in Italije. Glede na razmere v svetu se predvideva povečevanje števila civilnih ladij z eksplozivnim tovorom. Spremljanje tovrstnega tovora izvaja tudi SOVA. Visoka nevarnost je prisotna konstantno in ni aktualna zgolj ob dnevih, ko se zgodi medijski pritisk. Smiselno bi bilo naročiti izdelavo ocene tveganja z namenom sprejetja ukrepov, ki bi zagotavljali varnost za ljudi in objekte na območju Slovenije. Podpre se pobuda, da eksploziven tovor v tranzitu v najkrajšem možnem času zapusti slovenski prostor. Eksploziven tovor je sicer vedno najavljen, izvaja se tudi občasna kontrola prevoznih sredstev. Izpostavlja se vprašanje pristojnosti za dodelitev dovoljenja za vplutje ladij z zgoraj navedenim tovorom v slovensko morje v primeru, ko dovoljenje za vplutje še ni izdano oziroma še niso pridobljena ustrezna soglasja.

Na pripravljalnem sestanku Trilaterale dne 20.2.2025 je bil sprejet sklep, da bo Ministrstvo za obrambo sklicalo sestanek na temo obravnave tematike civilnih ladij z eksplozivnimi snovmi, ki so namenjene obrambnim silam. Na pripravljalnem sestanku dne 17. 4. 2025 v zvezi s pripravo vsebin za Trilateralo je bilo dogovorjeno, da bo sklican tudi poseben sestanek glede obravnave tranzita eksplozivnega tovora s civilnih ladij, ki ni namenjen obrambnim silam. Trenutno ni nobenega organa, ki ima pooblastilo, da lahko zaustavi ladjo z eksplozivnim tovorom. 65. člen Pomorskega zakonika prav tako ne zajema tovrstnega pooblastila. URSP spremlja vrsto tovora izključno z vidika iskanja in reševanja na morju, z vidika varnosti plovbe in v primeru nesreče, da lahko definira način reševanja.

Potrebno je preveriti, ali sploh obstaja uzakonjena pravna obveznost, da mora imeti ladja z eksplozivnim tovorom pridobljena ustrezna dovoljenja preden vstopi v slovenski prostor.

Predlaga se oblikovanje dodatne cirkularne note za tuja diplomatska predstavništva. Besedilo cirkularne note je potrebno oblikovati premišljeno. Elemente za noto MZEZ posredujejo pristojni organi – FURS, UPRS, MORS, MNZ. Najprimernejša rešitev bi bila, da bi morala država naročnica (na primer Češka) pridobiti vsa dovoljenja za tranzit in šele takrat bi šla ladja s tovrstnim tovorom lahko na pot. Interes Republike Slovenije je, da ladja z eksplozivnim tovorom, ki nima vseh ustreznih tranzitnih dovoljenj, ne sme priti v slovensko teritorialno morje, temveč se nakladanje eksplozivnega tovora prepreči že v izvorni državi. Najavo ladje poda agent, najboljša rešitev bi bila, da se najava s strani agenta ne sme oddati, dokler ladja nima izdanih vseh tranzitnih dovoljenj.

3. Aktivnosti na področju SAR Trilaterale Slovenija - Hrvaška - Italija v Severnem Jadranu:

URSP je oktobra 2024 uspešno izvedla vajo iskanja in reševanja na morju (SARex).

Republika Italija do danes ni pristopila k trilateralnemu SAR sporazumu, je pa pripravila Technical SAR Agreement, ki temelji na IAMSAR priročniku. Člani KSM so morali sporočiti svoje strinjanje oz. ne-strinjanje z besedilom Technical SAR Agreement do meseca maja 2025, da bi bilo možno izvesti podpis do septembra 2025, ko poteka Svetovni dan obalne straže. Technical SAR Agreement bodo podpisali nacionalni organi, pooblaščeni za iskanje in reševanje na morju, v RS torej URSP. Dne 11.6.2025 je v Novi Gorici oz. njeni okolici predviden ponoven sestanek Trilaterale. Interes Republike Slovenije je prisotnost Slovenije pri vseh zadevah in tematikah, ki se nanašajo na Jadransko morje.

4. Projekt Mehanizem za zaščito občutljivih jadranskih območij – ASAP:

Projekt ASAP (Interreg ADRION) cilja na prenos znanja in najboljših praks iz severnega Jadrana na celoten Jadranski bazen, z namenom okrepitve pomorske zaščite pred posledicami onesnaženja morskega okolja. V projektnem partnerstvu sta dva slovenska projektna partnerja: URSP in FPP ter dva slovenska pridružena partnerja: ARSO in URSZR. Projekt se je pričel izvajati 1. 9. 2024 in bo trajal 30 mesecev. V okviru projekta ASAP se letu 2025 vzporedno z izvedbo vaje SARex predvideva tudi izvedba vaje POLex. Vaji bosta potekali oktobra v Dubrovniku, izvedla ju bo Republika Hrvaška. URSP bo v ta namen v letošnjem letu v okviru projekta kupila opremo, ki bo predstavljala dodano vrednost ob ukrepanju v primeru večje nesreče oziroma onesnaženja.

5. Vaja ODPORNOST 24:

URSP je aktivno sodelovala na vaji ODPORNOST 24. V primeru ponovne uvedbe naborništva je celoten kolektiv URSP potreben za opravljanje nalog na izpostavi, saj sodi pod kritično infrastrukturo.

6. Projekt SEMAS-EMSWe:

Cilj projekta je vzpostavitev okolja enotnega okna za pomorski sektor (European Maritime Single Window - Evropsko pomorsko enotno okno), ki ga narekuje Uredba (EU) 2019/1239 o vzpostavitvi okolja Evropskega okna za pomorski sektor. Rok za implementacijo je določen 25.8.2025, vendar se predvideva in dopušča do cca 18 mesecev zamude. Ponovno se bodo zagnale aktivnosti v sklopu Odbora za olajšave v pomorskem prometu.

7. European Coast Guard Function Forum:

Agencije EU, ki podpirajo nacionalne programe pri izvajanju funkcij obalne straže, so:

* FRONTEX, v domeni Policije, Ministrstvo za notranje zadeve (MNZ),
* EFCA, v domeni Inšpektorata za kmetijstvo, gozdarstvo, lovstvo in ribištvo, na Ministrstvu za kmetijstvo, gozdarstvo in prehrano (IRSKGLR) in
* EMSA, v domeni URSP.

Na evropski ravni je največ govora o izmenjavi informacij med vojaško in civilno sfero v okviru projekta CISE, v katerem sodeluje URSP, pri čemer je Francija nosilka projekta.

Srečanja v okviru Foruma funkcij Evropskih obalnih straž (ECGFF) potekajo pod vsakokratnim predsedovanjem DČ v sodelovanju s tremi agencijami EFCA (ribištvo), EMSA (pomorstvo in varnost plovbe) in FRONTEX (mejna policija). Srečanja so namenjena aktualnim razmeram in izmenjavi dobrih praks na omenjenih treh področjih delovanja. Glede na to, da so v DČ različne oblike ureditve področja delovanja obalnih straž kot tudi pristojnosti in organizacijske umestitve, se na tej osnovi izmenjujejo izkušnje. Prisotnost Slovenije je zaželena, saj zaradi lastne specifike in majhnosti akvatorija iščemo primerljive ureditve in dobre prakse.

URSP se aktivno udeležuje na European Coast Guard Function Forum-a, v okviru katerega se redno izvajajo vaje, izmenjuje dobra praksa in krepi sodelovanje. Aktivnosti Foruma se odvijajo pod okriljem Evropske varnostne strategije. Poda se pobuda, da bi se Foruma, glede na kadrovske zmogljivosti, udeležili tudi s strani Policije in Inšpektorata RS za kmetijstvo, gozdarstvo, lovstvo in ribištvo, ko so na dnevnem redu točke, ki se nanašajo na njihova delovna področja. Stroški za udeležbo so pokriti s strani nosilca dogodka.

8. Projekt CISE-ALERT:

Pod okriljem Evropske varnostne strategije se razvijajo storitve CISE, URSP je partner v projektu CISE-ALERT. Napredno omrežje za izmenjavo informacij CISE je v času izvajanja projekta prešlo iz testne v operativno fazo. URSP je CISE storitve uspešno testirala tudi v realnem času izvedbe vaje SARex oktobra 2024. Projekt se uradno zaključuje aprila 2025. Glede na Evropsko varnostno strategijo in aktivnosti EMSA se pričakuje nadaljevanje aktivnosti na tem področju. V prihodnosti se pričakuje, da se bosta v vozlišče CISE morali povezati tudi policija in vojska. EMSA je na URSP že naslovila sporočilo, v katerem je zaprosila za kontakte slovenske policije in vojske.

9. Ostale izvedene aktivnosti v letu 2024:

- informiranje o rednih aktivnostih in EU projektih;

- vzpostavitev VTS službe: Uredba in Pravilnik sta trenutno v medresorskem usklajevanju, v veljavo bosta stopila 1.1.2026, opredeljujeta pa tudi določeno testno/prehodno obdobje. Kadrovska kvota za VTS operaterje še ni zapolnjena. Potrebno je opraviti še vsa preostala potrebna usposabljanja kadra, predvidoma bodo izvedena v maju in oktobru 2025;

- zaključeno je JN za nakup novih motorjev plovil policije.

Posodobitev Uredbe o koordinaciji služb na morju ni bila izvedena.

**LETNI PROGRAM DELA IN UKREPOV ZA LETO 2025:**

* obravnava problematike tranzita nevarnega tovora: obravnavanje prihoda nevarnih tovorov z vidika varnosti na sidrišču, proučitev in dogovor pristojnih organov glede enotnega načina obravnave tranzita eksplozivnega tovora s trgovskih ladij, ki ni namenjen obrambnim silam, preko Republike Slovenije, priprava usklajenega skupnega dokumenta (navodil) za ukrepanje v tovrstnih primerih ter posredovanje navodil v zvezi s tem vsem diplomatskim in konzularnim predstavništvom, akreditiranim v RS, preko MZEZ;
* URSP in URSZR: preučitev možnosti nakupa skupnega večnamenskega plovila, namenjenega za iskanje in reševanje, odziv na onesnaženje in gašenje požara na morju;
* sprememba Uredbe o koordinaciji služb na morju in Poslovnika, zlasti z vidika sprememb v sestavi in pristojnostih ministrstev ter z vidika pomorske varnosti;
* Informiranje članov KSM o vseh pomembnejših aktivnostih in rezultatih EU projektov, ki bodo v izvajanju (ASAP, CISE-ALERT);
* sodelovanje članov KSM pri pričetku implementacije evropskega okolja enotnega okna za pomorski sektor (EMSWe) ter aktiviranje že vzpostavljenega Odbora za olajšave v pomorskem prometu;
* sodelovanje URSP z MZI pri potrjevanju ter z GIS pri razvoju in implementaciji storitev, ki jih predvideva operativni načrt hidrografske službe 2024 – 2029; predvidene aktivnosti so naslednje:
* implementacije novih standardov IHO ter pilotiranje uporabe,
* posredovanje sporočil za pomorščake preko STM/VDES in posledične vizualizacije v ECDISIH,
* integracija elektronskih pomorskih kart in drugih hidrografskih produktov neposredno v Pelagus/konzolo z neposrednim prenosom posodobitev elektronskih kart s pomorskega geoportala v VTMIS sistem
* avtomatizacija posredovanja potreb po posodobitvah pomorskih kart.

**ZAKLJUČEK**

Iz poročila o delu KSM izhaja, da je bila v letu 2024 dosežena večina ciljev iz programa dela za leto 2024.

Člani KSM so uspešno sodelovali v skupnih projektih in si nudili medsebojno podporo, kar je podrobneje opisano v poročilu.

**Priloga 2**

**OBRAZLOŽITEV**

Iz predmetnega poročila o delu Koordinacije služb na morju izhaja, da so bili v letu 2024 doseženi skoraj vsi cilji iz programa dela. Člani Koordinacije služb na morju so uspešno sodelovali v skupnih projektih in si nudili medsebojno pomoč in podporo, kar je podrobneje opisano v poročilu.